[{"text_idx": "#000000", "text": "Abian da Etorkizuneko Txapeldunak txapelketa"}, {"text_idx": "#000002", "text": "Auzoeta kiroldegian jokatuko dituzte partida guztiak, 78 denera. Kadeteak eta jubenilen 2. urteko puntakoenak gonbidatu dituzte, eta 48 pilotari arituko dira guztira, bi kategoriatan bereizita. Maila bakoitzean ere bi talde banatu dituzte, eta horietako bakoitzean aurrelariak alde batetik, eta atzelariak bestetik. Hala, partida oro bikoteak aldatuko dituzte. Ez dute inoiz lagun berarekin jokatuko, denek denen kontra baizik. Pilotari bakoitzak sei partida jokatuko ditu."}, {"text_idx": "#000011", "text": "Esku huska eta binaka jokatuko den txapelketaren sailkatze fasea ekainaren 22an hasi zen eta uztailaren 25era arte luzatuko da. Dagoeneko Multzoko faseko bi jardunaldi jokatu dira, emaitzak honakoak izan direlarik:"}]